ກອງປະຊຸມ IMF ແລະ WB ເນັ້ນໃສ່ປົກປ້ອງ ການຂະຫຍາຍໂຕ ຂອງເສດຖະກິດໂລກ
ລມຕ ການເງິນຂອງໂລກ ຮຽກຮ້ອງໃຫ້ດໍາເນີນການ ຢ່າງວ່ອງໄວ ແລະມີປະສິດທິຜົນ ເພື່ອປົກປ້ອງ ການຂະຫຍາຍໂຕ ຂອງເສດຖະກິດ ທີ່ບໍ່ທຸ່ນທ່ຽງ.
ບັນດາລັດຖະມົນຕີກະຊວງການເງິນຂອງໂລກ ໄດ້ຮຽກຮ້ອງໃຫ້ ມີການດໍາເນີນການຢ່າງ ວ່ອງໄວ ແລະມີປະສິດທິຜົນ ເພື່ອປົກ ປ້ອງການຂະຫຍາຍໂຕທາງເສດຖະກິດທີ່ບໍ່ທຸ່ນທ່ຽງ ແລະ ເສີມ ສ້າງຄວາມເຊື່ອໝັ້ນທາງເສດຖະກິດຄືນໃໝ່ ຄະນະລັດຖະມົນຕີດັ່ງກ່າວ ໄດ້ເຕືອນໃນວັນເສົາມື້ນີ້ ຢູ່ໃນຖະ ແຫລງການທີ່ກອງປະຊຸມ ປະຈໍາປີ ຂອງອົງການກອງທຶນສາກົນ ຫລື IMF ທີ່ນະຄອນໂຕກຽວວ່າ ການຂະຫຍາຍໂຕຂອງເສດ ຖະກິດໂລກ ກໍາລັງຊັກຊ້າລົງ ພ້ອມທັງຄວາມບໍ່ແນ່ນອນ ແລະ ຄວາມສ່ຽງ ອັນໃຫຍ່ຫລວງ ຍັງຄົງມີສືບຕໍ່ໄປຢູ່ ອົງການ IMF ເວົ້າວ່າ ນະໂຍບາຍຂອງພວກປະເທດກ້າວໜ້າ ທາງເສດຖະກິດ ຄວນຈະ ເອື້ອອໍານວຍໃຫ້ມີການຂະຫຍາຍໂຕ ຫລາຍເທົ່າທີ່ຈະຫລາຍໄດ້ ພວກລັດຖະມົນຕີກະຊວງການເງິນເຫລົ່ານີ້ ຍັງໄດ້ກ່າວອີກວ່າ ບັນດາປະເທດທີ່ມີເສດ ຖະກິດຫາກໍ່ໂຜ່ຕົວຂຶ້ນໃໝ່ຂອງໂລກ ຕ້ອງຮັບປະກັນວ່າ “ຈະທໍາໃຫ້ການຈັດຕັ້ງປະຕິບັດ ນະໂຍບາຍມີການປັບປ່ຽນໄດ້” ເພື່ອເປັນການສະໜັບສະໜຸນແກ່ການຂະຫຍາຍຕົວຂອງ ເສດຖະກິດ ທາງດ້ານລັດຖະມົນຕີກະຊວງການເງິນຂອງສະຫະລັດ ທ່ານ Timothy Geithner ໄດ້ ກ່າວຕໍ່ບັນດາລັດຖະມົນຕີການເງິນຂອງປະເທດຕ່າງໆ ໃນວັນເສົາມື້ນີ້ວ່າ ສະຫະລັດຍັງ ຕ້ອງໄດ້ດໍາເນີນການຫລາຍຢ່າງຢູ່ ເຖິງແມ່ນວ່າໄດ້ມີຄວາມກ້າວໜ້າທາງດ້ານການເງິນ ໃນລະດັບໃດນຶ່ງແລ້ວກໍຕາມ ການໃຫ້ຄໍາເຫັນຂອງທ່ານມີຂຶ້ນບໍ່ເທົ່າໃດຊົ່ວໂມງລຸນຫລັງ ທີ່ລັດຖະບານສະຫະລັດ ໄດ້ປະກາດການຂາດດຸນງົບປະມານ ຂອງຕົນໄດ້ຖີບຕົວສູງຂຶ້ນ ເຖິງ 1 ພັນຕື້ໂດລາ ມາເປັນເວລາ 4 ປີຕິດຕໍ່ກັນ